b'\n_START_ARTICLE_\nPokolj u \xc4\x8canku 10. prosinca 1991.\n_START_PARAGRAPH_\nPokolj u \xc4\x8canku je bio ratni zlo\xc4\x8din kojeg su po\xc4\x8dinile velikosrpske postrojbe za vrijeme Domovinskog rata 10. prosinca 1991.. u selu \xc4\x8canku u Lici, u op\xc4\x87ini Korenica._NEWLINE__NEWLINE_Selo je bilo skoro sasvim etni\xc4\x8dki \xc4\x8disto hrvatsko (296 Hrvata i 1 Srbin)._NEWLINE_Jeseni 1991. godine \xc4\x8canak se opirao tri mjeseca velikosrpskom agresoru, nakon \xc4\x8dega su ga zauzeli pobunjeni hrvatski Srbi._NEWLINE_Selo \xc4\x8canak nije imalo mira ni prije tog kobnog 10. prosinca. 23. studenoga 1991. srpske postrojbe zapalile su \xc4\x8canak, ali ga nisu uspjele du\xc5\xbee zadr\xc5\xbeati._NEWLINE_JNA i \xc4\x8detnici su zauzeli \xc4\x8canak 10. prosinca 1991., nakon \xc4\x8dega su oplja\xc4\x8dkali, porazarali i potom spalili selo, a za po\xc4\x8detak su odmah ubili \xc5\xa1estero seljana. Najokrutnije su ubili Jagu \xc5\xa0njari\xc4\x87: tukli su je pred ku\xc4\x87om da im dade devize, zlato, a kad nisu na\xc5\xa1li \xc5\xa1to su tra\xc5\xbeili, zavezali su joj noge za jedan auto i vozili po cijelom selu. Jadnica je vri\xc5\xa1tala u mukama, a \xc4\x8detnici su se onako pijani i ludi smijali i pucali u zrak od veselja. Drugi su zaklani, ubijeni metkom u zatiljak, vje\xc5\xa1anjem (u zapaljenoj ku\xc4\x87i), a ostali su smaknuti na mjestima gdje su se na\xc5\xa1li._NEWLINE_Grobovi svih \xc5\xbertava nisu na\xc4\x91eni do danas (stanje u travnju 2008.)._NEWLINE__NEWLINE_Ukupno su velikosrbi u \xc4\x8canku ubili za vrijeme srbijanske agresije i velikosrpske pobune 7 civila. Sedmi mje\xc5\xa1tanin ubijen je kasnije, 30. travnja 1994.godine kad je do\xc5\xa1ao na grob svoje k\xc4\x87eri. Na njega se pucalo sa polo\xc5\xbeaja kojeg je trebao dr\xc5\xbeati UNPROFOR.'